AksjeNorge

**AksjeNorge** er en ikke-kommersiell stiftelse som jobber aktivt med å bidra til at nordmenn får innsikt i og kunnskap om aksjemarkedet.  Stiftelsen ble etablert i 1993 men først registrert i Enhetsregisteret i 1995.

## Formål
Stiftelsens formål er beskrevet i vedtektene og handler om å motivere til langsiktig privat eierskap, at befolkningen skal få ta del i den verdiskapningen som skjer i norsk næringsliv, gjennom sparing i enkeltaksjer og i aksjefond. Gjennom eierskap og langsiktig sparing skal befolkningen få større interesse for norsk næringsliv og samfunnets verdiskaping. AksjeNorge har sammen med Aksjonærforeningen og andre finansaktører bidratt til innføringen av Aksjesparekonto i 2017.

## Organisering
Stiftelsen AksjeNorge driftes av en fast-ansatt stab bestående av daglig leder og øvrige ansatte, blandt annet økonomi-studenter. Stiftelsen har et styre med inntil 9 medlemmer som velges på årlig Årsmøte i mai/juni. Det er stiftelsens faste økonomiske bidragsytere som inviteres til Årsmøtet.

## Allmennopplysning
AksjeNorge deler kunnskap med befolkningen i Norge. Kunnskapen skal være åpen og tilgjengelig for alle og kostnadsfri. Flere av prosjektene i stiftelsen har vært finansiert av Finansmarkedsfondet.

## Utviklingen i privat eierskap
Ved starten av 2024 eide rundt 580.000 privatpersoner aksjer og egenkapitalbevis i børsnoterte selskaper på Oslo Børs, på en Aksjesparekonto (ASK) eller en VPS-konto . Verdien av eierskapet var på 173 milliarder milliarder. Data stammer fra Euronext Securities Oslo (tidligere kalt VPS- Verdipapirsentralen). I tillegg eier privatpersoner aksjer og EK-bevis på kontoer hos ulike kontoførere (meglerhus) som ikke kommer med i denne statistikken. Nærmere hver 7. Oslo-borger eier aksjer.

Til sammenlikning var det ved starten av 2011 nærmere  privatpersoner aksjer i børsnoterte selskaper og verdien var på ca 70 milliarder kroner. Det er spesielt fra 2018 at vi har hatt en enorm vekst i antall nye aksjonærer, og da spesielt under COVID19-tiden (2020-2021). 33% av de nye aksjonærer 2020-2021 var under 40 år og 67% av aksjonærene på børsen var i 2022 som nykommere å anta. 

Antallet private eiere viser jevn økning og AksjeNorges landsdekkende undersøkelser dokumenterer nordmenns  økende interesse for spareformen. På spørsmål om den viktigste hindringen for å investere i aksjemarkedet, er svaret manglende kunnskap; om aksjemarkedet generelt og om de børsnoterte selskapene. AksjeNorge arbeider for å tilføre befolkningen denne nødvendige kunnskapen.

## Aktiviteter

### Børs ABC-presentasjoner
I tilknytning til AksjeNorge-dag-seminarene. Egne presentasjoner for publikum og for ansatte i bankene.

### Den Store Aksjekvelden
Seminarer skreddersydd for den private investor, og lagt til Norges største byer. Samarbeid med ledende økonomer, analytikere og forvaltere fra AksjeNorges bidragsytere. Gjennomføres normalt på høsten og samler som regel inntil 3.000 privatinvestorer hver høst.

### Aksjer 2.0  ''(ny 2024)''
En ny e-læring om aksjer og investeringer for de med mer erfaring. Er ventet å publiseres årsskiftet 2023/2024. Er finansiert med støtte fra Finansmarkedsfondet. 

### Aksjekalkulator ''(ny 2024)''
Et simuleringsverktøy som ligger på nettsidene til AksjeNorge. Her kan brukeren selv legge inn forventet avkastning, månedlig sparebeløp, engangsbeløp og investeringsperiode og sammenlikne ulike scenarier. Hensikten er å se effekten av rentes-rente, samt bidra til at brukerne får forståelse for langsiktig sparing. Er ventet å publiseres årsskiftet 2023/2024. Er finansiert med støtte fra Finansmarkedsfondet.

### Aksjejentene
En Facebook-gruppe for kvinner som ønsker å lære mer om investeringer i aksjemarkedet, som stiller spørsmål eller deler av egen kunnskap. Gruppen hadde i 2023 flere enn 43.000 

### Aksjer på minuttet
En e-læring om aksjer og investeringer for nybegynnere. Ble laget i 2015-2016 med støtte fra Finansmarkedsfondet. Inkluderer en kunnskaps-test kalt Aksjequiz.

### Kunnskapsdeling gjennom media
AksjeNorge selger ingen produkter og de ansatte blir ikke målt på om det er flere nye eller frafall i antall aksjonærer. Stiftelsen opptrer som en nøytral organisasjon som deler kunnskap. AksjeNorge samarbeider derfor ofte med media for å sikre korrekt informasjon ut til Norges befolkning. Siden 2016 har daglig leder i AksjeNorge stilt opp fast som børskommentator TV2 Nyhetskanalens økonomisendinger.

### AksjeNorge-dagen (ikke lengre noe som gjennomføres)
Landsomfattende seminarer i samarbeid med lokale banker, forvaltere, meglerhus og børsnoterte selskaper. Fra oppstart i 1993 har AksjeNorge gjennomført 420 arrangementer med 52.000 publikummere.

### Læringsspillet Mogul (avviklet)
I 2011 lanserte AksjeNorge sin største satsing inntil da – det Facebook-baserte læringsspillet Mogul. Gjennom Facebook vil AksjeNorge nå deler av befolkningen som man ellers ville hatt vanskeligheter med å nå gjennom de tradisjonelle kanalene. Applikasjon finnes også for iPhone.

## For elever og studenter

### Videregående skole
* Forelesninger om børs og aksjemarked – tilpasset de aktuelle læreplanene
* Aksjespillet - et analogt klasseromsspill på 20 minutter der elevene handler aksjer og råvarer fiktivt. 
* "Penger på papiret" (utdatert per 2024) – 12 undervisningsfilmer om næringsliv og aksjemarked – et supplement til forelesningene. Senere lagt til to filmer om finanskrisen og styringsrenten.
* "Elevinvestor" (avviklet) – nettbasert investeringskonkurranse hver vår og høst. Startet opp i 2006, og høsten 2010 deltok  elevlag. Totalt har elever fra nærmere 200 videregående skoler i hele landet deltatt.
* "Beste makroelev" (overført til Norges Bank) – årlig analysekonkurranse for alle elever i videregående skole. Besvarelsene blir vurdert av ledende samfunnsøkonomer.

### Universiteter og høyskoler
* BørsABC – eget forelesningskonsept for studenter, tilrettelagt for det enkelte studiested. Fra oppstart i 1993 til 2011 ble det gjennomført 290 BørsABC-forelesninger, og totalt har  studenter vært på AksjeNorges forelesninger. Fortsatt i 2024 gjøres disse forelesningene.
* Øvrige spesialtilpassede forelesninger – inklusive etikk og samfunnsansvar.
* Aksjespillet - et analogt klasseromsspill på 20 minutter der elevene handler aksjer og råvarer fiktivt. 
* "Studentinvestor" (avviklet) – nettbasert investeringskonkurranse hver vår og høst 481 lag i 2010.
* "Studentinvestor" (avviklet) – nettbasert analysekonkurranse – to ganger årlig.

Elever i videregående skole og studenter på universitet og høyskoler er viktige
målgrupper for AksjeNorge. Formålet er å formidle grunnleggende kunnskap om aksjer og
aksjemarked – og skape forståelse for aksjemarkedets samfunnsøkonomiske betydning.
Invitasjon til deltakelse i AksjeNorge

## For børsnoterte selskaper
* AksjeNorge er samarbeidspartner for selskaper som har brede, årlige aksjespareprogram. I forbindelse med etablering av programmene og ved gjennomføring av de årlige tilbudene bidrar AksjeNorge med å tilrettelegge informasjon til ansatte.
* Selskaper blir invitert til presentasjoner på AksjeNorge-dag arrangementer.
* Tilbud om BørsABC-presentasjoner for ansatte.

«De ansattes langsiktige og betydelige medeierskap har vært én av Veidekkes viktigste suksesshistorier siden selskapet ble børsnotert i 1986. I vår informasjon til våre medarbeidere i forbindelse med de årlige ”aksjer til ansatte” programmene er AksjeNorge en sentral samarbeidspartner. AksjeNorges nøytrale informasjon om aksjemarkedet og verdien av langsiktig eierskap bidrar til aksjespareprogrammets suksess.» Terje R. Venold, tidl. konsernsjef Veidekke

## For meglerhus, forvaltere, banker og finansinstitusjoner
* Deltakelse på AksjeNorge-arrangementer og StorAksjekvelder.
* Tilbud om BørsABC-presentasjoner for ansatte.
* AksjeNorge bidrar med foredrag og presentasjoner på kundeseminar.
* AksjeNorge tilbyr innføringskurs om aksjer og aksjemarkedet for nye sparekunder.

## Deltakelse i AksjeNorge
Deltakere forplikter seg til økonomisk støtte over tre år – med årlig fakturering. Deltakere plasseres i én av følgende hovedkategorier: (1) børsnoterte selskaper, (2) meglerhus og fondsforvaltere, (3) sparebanker og andre finansinstitusjoner og (4) organisasjoner og øvrige med interesse for AksjeNorges virksomhet.

## Referanser


## Eksterne lenker
* 
*